ଫୁଲବାଣୀଃ କନ୍ଧମାଳ ଜିଲା ଫୁଲବାଣୀ ସଦର ଥାନା ଅଞ୍ଚଳରେ ଚାଞ୍ଚଲ୍ୟ । ଜଣେ ୪ ବର୍ଷର ଅଙ୍ଗନବାଡି ଶିଶୁକୁ ୬୪ ବର୍ଷୀୟ ବୃଦ୍ଧ ଦୁଷ୍କର୍ମ କରିଥିବା ଅଭିଯୋଗ ହୋଇଛି । ଏହି ଘଟଣାରେ ପୋଲିସ ସମ୍ପୃକ୍ତ ବୃଦ୍ଧଙ୍କୁ ଗିରଫ କରି କୋର୍ଟ ଚାଲାଣ କରିଛି । ଗିରଫ ବୃଦ୍ଧ ଜଣକ ହେଲେ ସୁବର୍ଣ୍ଣ ମଲ୍ଲିକ ।
ମିଳିଥିବା ସୁଚନା ଅନୁସାରେ, ଗତ ୨୨ ତାରିଖରେ ଶିଶୁଟି ଘର ପାଖରେ ଖେଳୁଥିଲା ଏବଂ ତାଙ୍କ ମାଆ ଘର ପଛ ପାଖରେ କାମ କରୁଥିଲେ । ଏହାର ସୁଯୋଗ ନେଇ ସେହି ଗ୍ରାମର ସୁବର୍ଣ୍ଣ ଝିଅକୁ ଘରକୁ ଡାକି ନେଇ ଦୁଷ୍କର୍ମ କରିବା ସମୟରେ ମାଆ ଦେଖି ପାଟି କରିଥିଲେ । ଫଳରେ ସୁବର୍ଣ୍ଣ ସେଠାରୁ ଫେରାର ହୋଇଯାଇଥିଲେ । ଏନେଇ ଝିଅର ମାଆ ୨୪ ତାରିଖରେ ଥାନାରେ ଅଭିଯୋଗ କରିଥିଲେ । ପୋଲିସ ୧୪୧/୨୨ରେ ମାମଲା ରୁଜୁ କରି ଘଟଣାର ତଦନ୍ତ କରିଥିଲା । ଏହାପରେ ପୋଲିସ ଉକ୍ତ ବୃଦ୍ଧଙ୍କୁ ଗିରଫ କରି ରବିବାର କୋର୍ଟ ଚାଲାଣ କରାଯାଇଥିବା ଜଣାପଡ଼ିଛି ।
